琵琶行
=============================
发布时间：2009-05-13 07:50
[我是一个图片]
[我是一个图片]
[我是一个图片]
[我是一个图片]
[我是一个图片]
落梅不是断肠花，何事吟来也叹嗟。幽梦一帘难与共，唯将心语寄琵琶。
曾思雪域寻梅影，每到宵深忆故家。锦字难书心底事，还来此处听琵琶。
幽音一曲起琵琶，清韵徐来月正斜。得意高山弦莫绝，钟期有耳在天涯。
雁杳鱼沉锦字空，云山望断计将穷。琵琶似解余心曲，幻得伊人入梦中。
琵琶何事扣心弦，为有痴情梦里牵。忆到宵深肠自痛，一腔幽怨只绵绵。
梦里相思忆不成，云天两隔若为情。三生宿愿清音里，谁解琵琶弦上声！
隔世离空不易求，昨宵宿梦又休休。弦音合是心中语，莫谓琵琶未解愁。
依然旧日琵琶语，此夜听来却痛肠．携此清音先梦去，离魂或可到卿乡．
幽人踪迹已潜藏，独守空屏只自伤。听罢琵琶弦上语，不知何处说凄凉。
